
 1.3.2013
 BG
 Официален вестник на Европейския съюз
 L 58/13
 РЕШЕНИЕ No 2 НА КОМИТЕТА ПО ТЪРГОВИЯТА ЕС—КОРЕЯ
 от 23 декември 2011 година
 относно изготвянето на списък с арбитри, посочен в член 14.18 от Споразумението за свободна търговия между Европейския съюз и неговите държави-членки, от една страна, и Република Корея, от друга страна
 (2013/111/ЕС)
 КОМИТЕТЪТ ПО ТЪРГОВИЯТА,
 като взе предвид Споразумението за свободна търговия между Европейския съюз и неговите държави-членки, от една страна, и Република Корея, от друга страна (1), подписано в Брюксел на 6 октомври 2010 г. (наричани по-долу съответно „страните“ и „споразумението“), и по-специално член 14.18 от него,
 като има предвид, че:
 (1)
 В споразумението се предвижда механизъм за уреждане на споровете, при който споровете се отнасят за решаване към арбитражен комитет.
 (2)
 При възникване на спор страните провеждат консултации с цел постигане на съгласие за състава на арбитражния комитет, а ако не бъде постигнато такова съгласие, съставът на комитета се определя, като арбитрите се избират чрез жребий от списък с имена.
 (3)
 Този списък с имена се съставя от Комитета по търговията в съответствие с член 14.18 от споразумението.
 (4)
 Страните се споразумяха за списък с 15 имена,
 ПРИЕ НАСТОЯЩОТО РЕШЕНИЕ:
 1.
 Списъкът с 15 арбитри е посочен в приложението към настоящото решение.
 2.
 Настоящото решение влиза в сила в деня на приемането му.
 Съставено на 23 декември 2011 година.
 За Комитета по търговията
 Министър на търговията на Република Корея
 Kim JONG-HOON
 Комисар по търговията на Европейската комисия
 Karel DE GUCHT
 (1) ОВ L 127, 14.5.2011 г., стр. 6.
 ПРИЛОЖЕНИЕ
 СПИСЪК С АРБИТРИ
 Арбитри, предложени от Корея
 Dukgeun AHN
 Seungwha CHANG
 Sungjoon CHO
 Joongi KIM
 Jaemin LEE
 Арбитри, предложени от ЕС
 Jacques BOURGEOIS
 Claus-Dieter EHLERMANN
 Pieter Jan KUIJPER
 Giorgio SACERDOTI
 Ramon TORRENT
 Председатели
 William DAVEY (САЩ)
 Merit JANOW (САЩ)
 Virachai PLASAI (Тайланд)
 Helge SELAND (Норвегия)
 Florentino FELICIANO (Филипините)
 